 Wasiirka Wasaaradda Horumarinta Beeraha Jamhuuriyadda Somaliland Mudane Axmed Muumin Seed oo isaguna la hadlay Beeralayda uu la kulmay, ayaa sheegay inay Wasaarad ahaan Diyaar u yihiin inay wax kala qabtaan Beerlayda wixii Caqabad ah, maaddaama oo Xukuumadda cusub ee uu hoggaaminayo Madaxweyne Muuse Biixi Cabdi ay muhiimadda koowaad siinayso in kor loo qaado wax soo-saarka Beeraha, waxaanu yidhi Tallaabadii koowaad ee aanu qaadnay waxay ahayd inaanu iskugu yeedhnay Aqoonyahanka Beeraha, tiina waanu ka faaidnay illaa haddana waanu wadnaa, taasi ayaana wax noogu suurto-galeen, innagana waxa la innaga rabaa inaynu Gacmaha is-qabsanno, niyadda wanaajino, Hayad uun wax ka sugi maynee Adduunka aad arkaysaan waxa uu Horumarka ku gaadhay waa Beeraha, Maraykankaa aad aragteen Qamadigaa uu Adduunka ka iibinayo Beerihiisa ayaa laga qodaa, markaa innagana waxa la innaga rabaa inaynu wax beeranno oo Adduunyada kale ee baahan wax u iib-geyno, Waayo? 